***Cachorro*** (poznat i pod engleskim nazivom ***Bear Cub***) je španski dramski film iz 2004. godine u režiji i po scenariju Miguela Albaladeja. Film prati bear gej muškarca, koji dobija svog sestrića na čuvanje dok mu je majka u Indiji, ali ga produženi boravak dečaka natera da promeni svoj način života. Španska reč *cachorro* znači mladunče.

Radnja
------

Da bi učinio uslugu svojoj hipi sestri koja odlazi na put u Indiju, Pedro (José Luis García Pérez), gej zubar, prihvata da se stara o njenom sinu, devetogodišnjem Bernardu (David Castillo). Dečakov otac je umro, a Pedro i Bernard nisu do sada bili bliski. Berbardo je najpre trebalo da ostane samo par dana kod Pedra, ali nakon šest nedelja njegova majka se još uvek ne javlja.

Prisustvo dečaka u njegovom životu tera Pedra da promeni svoj izuzetno aktivan seksualni život. Zapravo, Pedro je i sam počeo da se zamara od površnih poznanstava koje ima. Međutim, novi problemi nastaju kada se pojavljuje Bernardova baka po ocu, Doña Teresa (Empar Ferrer), koja želi kontakt sa unukom. Bernardova majka je uhapšena u Indiji zbog krijumčarenja droge i preti joj kazna do 30 godina zatvora. Suočen sa šokom da je sada odgovoran za dečaka, Pedro rešava da preuzme očinske obaveze i njih dvojica polako počinju da sređuju svoj novi život: preuređuju stan, Bernard polazi u školu u Madridu, a Perdo obnavlja svoj seksualni život, u znatno mirnijoj varijanti.

Doña Teresa, međutim, ima druge planove za dečaka i traži starateljstvo nad Bernardom. Pedro je rešen da se bori sa njom. Nakon što doña Teresa ilegalno dolazi do Pedrovog medicinskog kartona (saznajući da je HIV pozitivan), kao i do fotografija njegovg noćnog provoda, Pedro pristaje na kompromis. Bernardo je upisan u internat, a oboje zadržavaju pravo poseta. Kada mu baka saopštava, kršeći dogovor, da je Pedro bolestan, Bernardo otkriva da sve vreme zna da je ujak HIV pozitivan, kao i da je njegova majka HIV pozitivina.

Tri godine kasnije iz pisama koje likovi razmenjuju saznajemo da su se odnosi stišali i normalizovali. Na kraju filma, Bernardo je na sahrani u pratnji prijatelja i prijateljice. Momenat kasnije vidimo Pedra koji dolazi taksijem po Bernarda. Bernardo se oprašta od svojih prijatelja ostavljajući gledaocima da zaključe sa kim je u odnosu koji je više od prijateljskog i odlazi sa Pedrom.

Uloge
-----

|  |
| --- |
| **Podela uloga** |
| Glumica/glumac | Lik | Napomene |
| José Luis García Pérez | Pedro |
| David Castillo | Bernardo | sa 9 godina |
| Daniel Llobregat | Bernardo | sa 14 godina |
| Diana Cerezo | Lola |
| Arno Chevrier | Manuel |
| Empar Ferrer | Doña Teresa |
| Mario Arias | Javi |

Prikazivanje
------------

Film je premijerno prikazan na Berlinaleu, 2004. godine, a zatim je pušten u bioskope u Španiji, 24. februara. Film je prikazivan i na drugim festivalima, kao što su Međunarodni festival gej i lezbejskog filma u Miamiju, Međunarodni gej i lezbejski filmski festival u Philadelphiji, Filmski festival u Tribeci itd. Godine 2005. prvi put je objavljen na DVD-u, a kasnije ponovo 2007. godine kao director's cut.

Filmski festivali
-----------------

* Berlinale
* Tribeca Film Festival
* Chicago International Film Festival
* Philadelphia International Gay & Lesbian Film Festival
* Miami International GL Film Festival

Izvori
------

1. ↑  TLA Releasing - Bear Cub

Vanjske veze
------------

* *Cachorro* na sajtu IMDb
* *Cachorro* na Allmovie
* Zvanični TLA sajt